CELEX: 32016R0874
Language: hu
Date: 2016-06-01 00:00:00
Title: A Bizottság (EU) 2016/874 végrehajtási rendelete (2016. június 1.) a szárazbab Nigériából történő behozatalának felfüggesztését célzó sürgősségi intézkedésekről szóló (EU) 2015/943 végrehajtási rendelet módosításáról (EGT-vonatkozású szöveg)

2.6.2016   
            
            
               HU
            
            
               Az Európai Unió Hivatalos Lapja
            
            
               L 145/18
            
         A BIZOTTSÁG (EU) 2016/874 VÉGREHAJTÁSI RENDELETE
   (2016. június 1.)
   a szárazbab Nigériából történő behozatalának felfüggesztését célzó sürgősségi intézkedésekről szóló (EU) 2015/943 végrehajtási rendelet módosításáról
   (EGT-vonatkozású szöveg)
   AZ EURÓPAI BIZOTTSÁG
   tekintettel az Európai Unió működéséről szóló szerződésre,
   tekintettel az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendeletre (1) és különösen annak 53. cikke (1) bekezdésére,
   mivel:
   
               (1)
            
            
               A 178/2002/EK rendelet megállapítja az Unió és az egyes tagállamok szintjén az élelmiszerekre vonatkozó általános elveket és különösen az élelmiszer-biztonságra vonatkozó alapelveket. Az említett rendelet előírja, hogy a Bizottságnak szükségintézkedéseket kell hoznia abban az esetben, ha egyértelmű, hogy egy harmadik országból behozott élelmiszer valószínűleg súlyos veszélyt jelent az emberi egészségre.
            
         
               (2)
            
            
               Az (EU) 2015/943 bizottsági végrehajtási rendelet (2) nem engedélyezi a 0713 39 00 KN-kód alá besorolt, Nigériából származó szárazbab behozatalát, mivel számos esetben jelezték a terméknek a diklórfosz nem engedélyezett hatóanyaggal történő olyan mértékű szennyeződését, amely jelentősen meghaladja az Európai Élelmiszerbiztonsági Hatóság által előzetesen megállapított akut referenciadózist. A megfelelő kockázatcsökkentési intézkedések Nigéria általi végrehajtásáig a tilalom 2016. június 30-ig alkalmazandó.
            
         
               (3)
            
            
               Az importtilalom bevezetését követően bejelentések érkeztek az élelmiszer- és takarmánybiztonsági riasztási rendszerbe a 0713 35 00 és 0713 90 00 KN-kód alá besorolt, a Nigériából származó szárazbab diklórfosszal történő szennyeződéséről. Következésképpen a hatályban lévő tilalmat ki kell terjeszti a két említett KN-kódra is.
            
         
               (4)
            
            
               A diklórforosz ismételt jelenléte a Nigériából behozott szárazbabban, valamint az integrált növényvédelemre és a növényvédőszer-maradékok határértékére vonatkozó cselekvési terv Nigéria általi végrehajtásának állása arra enged következtetni, hogy a növényvédőszer-maradékokra vonatkozó élelmiszerjogi követelményeknek való megfelelés nem érhető el rövid távon.
            
         
               (5)
            
            
               Az importtilalom időtartamát ezért további három évvel meg kell hosszabbítani annak érdekében, hogy Nigéria végre tudja hajtani a megfelelő kockázatkezelési intézkedéseket és biztosítani tudja a szükséges garanciákat.
            
         
               (6)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   Egyetlen cikk
   Az (EU) 2015/943 rendelet a következőképpen módosul:
   
               1.
            
            
               A 1. cikk helyébe a következő szöveg lép:
               „1. cikk
               E rendelet a Nigériából származó, 0713 35 00, 0713 39 00, és 0713 90 00 KN-kód alá besorolt szárazbabra vonatkozik.”
            
         
               2.
            
            
               Az 5. cikk helyébe a következő szöveg lép:
               „5. cikk
               Ez a rendelet az Európai Unió Hivatalos Lapjában való kihirdetését követő napon lép hatályba.
               Ez a rendelet 2019. június 30-ig alkalmazandó.”
            
         
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. június 1-jén.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 31., 2002.2.1., 1. o.
   
   
      (2)  A Bizottság 2015. június 18-i (EU) 2015/943 végrehajtási rendelete a szárazbab Nigériából történő behozatalának felfüggesztését célzó sürgősségi intézkedésekről, valamint a 669/2009/EK rendelet I. mellékletének módosításáról (HL L 154., 2015.6.19., 8. o.).